Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelissa muisteltiin 20 vuotta sitten murhattua pääministeri Rabinia.
Tilaisuuteen osallistui yli 100 000 israelilaista.
Turkin presidentti Erdoganin AKP-puolue -
voitti yksipuoluevaltaisella enemmistöllä vaalit -
ja pääsee muodostamaan yksin hallituksen.
Israelissa vietettiin lauantaina -
pääministeri Rabinin murhan 20-vuotismuistopäivää.
Rauhanneuvotteluja vastustanut äärikansallinen juutalaismies -
ampui Rabinin vuonna 1995.
Satatuhatta israelilaista, mukana myös amerikkalaisia huippuvirkamiehiä, -
kokoontui aukiolle, jossa Rabin murhattiin.
USA:n presidentti Obama puhui yleisölle valtavalta kuvaruudulta.
Hän korosti, että rauha on yhä mahdollista.
Hän sanoi myös, ettei palestiinalaisia voi hallita voimalla ikuisesti.
Todellisena valtiomiehenä hän oli valmis -
kokeilemaan kaikkia mahdollisuuksia rauhan eteen.
Näinä vaikeina aikoina -
― niin Israelille, palestiinalaisille kuin Lähi-idälle ―
Jitshakin elämä inspiroi meitä edelleen.
Se, mitä hän puhui tuona iltana, on yhä totta teille kaikille.
Olemalla paikan päällä te osoitatte, -
että ihmiset todellakin kaipaavat rauhaa ja vastustavat väkivaltaa.
Rabinin murha järkytti israelilaisten lisäksi kansainvälistä yhteisöä, -
joka oli laittanut toivonsa tähän entiseen kenraaliin -
rauhan saamiseksi palestiinalaisten ja juutalaisvaltion välille.
Eräs tilaisuudessa ollut israelilainen sanoi toivovansa -
parempaa tulevaisuutta ja rukoilevansa rauhaa.
Olen paikalla, -
koska tänään on kulunut 20 vuotta pääministeri Rabinin murhasta.
Ilta on hyvin tärkeä. Kamala asia tapahtui tällä paikalla.
Rukoilen, että tulevaisuus toisi tullessaan parempia asioita -
ja tietysti rauhan. Mutta kukaan ei tiedä. Voimme vain toivoa parasta.
USA:n entinen presidentti Bill Clinton, joka toimi välikätenä -
vuoden 1993 Oslon väliaikaisessa rauhansopimuksessa -
Israelin ja palestiinalaisten välillä, osallistui myös tilaisuuteen.
Hän pyysi Israelia hakemaan rauhaa tulevien sukupolvien vuoksi.
Seuraava askel määräytyy sen perusteella, -
päätättekö te Rabinin olleen oikeassa: Oikeassa siinä, -
että teidän on jaettava tulevai- suutenne naapureidenne kanssa; -
että teidän on annettava mahdollisuus heidänkin lapsilleen; -
että teidän on oltava rauhan puolella; -
ja että rauha ei ole yhtä vakava riski kuin rauhan hylkääminen.
Ne meistä, jotka rakastimme häntä ja rakastamme maatanne, -
rukoilemme, että te tekisitte oikean päätöksen.
Rauhantoiveet herättävät sekalaisia tunteita.
Vanhempi sukupolvi on rauhan suhteen skeptinen, -
kun taas nuoremmat israelilaiset suhtautuvat optimistisemmin.
Tuo aika 20 vuotta sitten oli itselleni käänteentekevää aikaa.
Koin, että on toivoa rauhasta ja jostakin paremmasta Israelissa.
Olen jo aika vanha ja elänyt tässä maassa läpi monia sotia.
Olen saanut tarpeekseni, sillä toivoin todella, että muutos vielä tulisi.
Mutta minusta tuntuu nyt, -
että noiden luotien myötä kaikki toivo katosi.
Edustamme nuorisoliikettä, -
ja julistamme rohkeasti jotakin, minkä ei pitäisi vaatia rohkeutta: -
Väkivallalla ei ole sijaa yhteiskunnassamme.
Voimme muuttaa tätä maata paremmaksi, -
jos kaikki, oikealta vasemmalle, toimivat yhdessä.
Väkivaltaisuudet jatkuivat viikonloppuna.
Länsirannalla sattui useita kohtauksia.
Yhdessä tapauksessa palestiinalais- autoilija syöksyi ajoneuvollaan -
kolmen israelilaispoliisin päälle ja pakeni sitten paikalta.
Poliisit vietiin sairaalaan. He eivät olleet hengenvaarallisessa tilassa.
Toinen tapaus sattui samalla paikalla, kun palestiinalaismies -
yritti puukottaa Israelin armeijan sotilasta yhteenottojen aikana.
Sotilaan kerrotaan loukkaantuneen lievästi.
Paikalla olleet sotilaat vastasivat ampumalla palestiinalaishyökkääjän.
Näiden lisäksi viikonloppuna sattui lukuisia muita iskuja.
Turkin presidentti Erdoganin AKP- puolue sai yksipuoluevaltaisen voiton -
ja pääsee näin hallitsemaan yksin.
Erdoganille tämä oli suuri voitto.
Äänestys oli Turkissa jo toinen 5 kk:n sisällä, -
AKP:n menetettyä kesäkuussa yksinkertaisen enemmistönsä, -
jolla se oli hallinnut vuodesta 2002 lähtien.
Erdogan esitti asian mahdollisuutena palauttaa vakaus -
kurdikapinallisuuksista johtuvien jännitteiden aikana.
Kriitikot taas pelkäävät Erdoganin vievän maata kohti autoritaarisuutta.
Tämän lyhyen ajanjakson jälkeen kansa päätti, -
että ei ole muuta vaihtoehtoa kuin valita vakaus.
He äänestivät vakauden puolesta.
Tämä ratkaisu on uskoakseni hyväksi maallemme.
Haluan jälleen kerran ilmaista kiitollisuuteni kansallemme.
Olen myös kiitollinen vaalien ilmapiiristä.
Maamme on saavuttanut demokraattisen kypsyyden.
Ihmisten riemua oli kiitollista seurata.
Turkin pääministeri ja AKP:n johtaja Ahmet Davutoglu -
kehotti maan puolueita laatimaan yhdessä uuden perustuslain.
Erdogan on toivonut, -
että se toisi lisää presidentillisiä valtaoikeuksia.
Kutsun kaikki parlamenttiin tulevat puolueet -
muodostamaan uutta perustuslakia.
Näin takaamme vaalijärjestelmän luotettavuuden, -
hallituksen läpinäkyvyyden sekä byrokratiasta vapaan politiikanteon.
Työskennelkäämme yhdessä liberaalin perustuslain puolesta -
ja muuttaaksemme vallankaappausta seuranneen perustuslain.
Emme koskaan uhraa vapautta turvallisuuden vuoksi.
Rakennamme yhdessä uuden Turkin,-
jossa sekä vapaudet että turvallisuus säilyvät.
Korostan sitä, että me suojelemme kansalaistemme turvallisuutta -
sekä heidän ilmaisun- ja uskonnonvapauttaan.
Tämän vaalituloksen jälkeen -
me emme aio luovuttaa -
rauhanprosessista ja terrorisminvastaisesta taistelusta.
Islamiin juureutuva AK-puolue sai niukasti alle 50 prosenttia äänistä, -
mikä riittää valtaenemmistöön 550-paikkaisessa parlamentissa.
Edes puolueen sisäpiiri ja asiantuntijat -
eivät osanneet odottaa näin suurta voittoa.
Yksi vaihtoehdoista oli ilman muuta se, -
että presidentti Erdoganin hallitseva AKP-puolue -
saisi selvän voiton -
muodostaakseen yksipuoluehallituksen.
Mutta aivan tällaista tulosta ei kukaan odottanut.
He saavuttivat lähes 50 prosenttia äänistä, -
mikä on aivan ilmeinen voitto.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman